**Era**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o neînțeleasă teamă stăpânea universul

nimic nu mai era la fel

natura se dezlănțuise

cu o furie de nestăvilit

prin munți se plimbau moluște

caracatițe cu brațe noduroase se agățau de copaci

pe pământ stelele de mare răsăreau

printre algele agățate de trunchiurile masive

fostul mușchi mătăsos ce arăta nordul dispăruse

în mări se construia frenetic o lume nouă

zidurile străvechi ale Atlantidei

se pierdeau printre coloșii unde oameni minusculi

cu pielea verde și ochi fără gene

umblau în bancuri de câte doisprezece

număr cu reminescențe prea vechi

pentru a mai simboliza ceva

în alveole de culoarea fildeșului

spirulina germina

organizații secrete controlau excesul de serotonină

rechinii delfinii balenele

dispăruseră de mult

erau apanajul unei umanități dispărute

doar pereții transparenți mai răspundeau fluxului

refluxului

mișcându-se precum odinioară corăbiile feniciene

îngropate adânc în nisip

și în uitare

o teamă neînțeleasă se citea în priviri

la etajul 101 al unui bloc binar

un omuleț verde făcea dragoste cu o hologramă

falangele unite cu o membrană subțire mângâiau apa

beep!

offline

Adina V.

25.06.2018